**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60453

**Ηλεκτρον. δ/νση :** kos\_mayor\_press@kos.gr

 Κως, 03-10-2024

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Αλλάζει όψη ο πιο εμπορικός δρόμος της Καρδάμαινας**

**Ο Δήμαρχος Θ. Νικηταράς υπέγραψε σήμερα την σύμβαση του έργου**

Την σύμβαση για ένα ακόμη σημαντικό έργο, την ανάπλαση ενός από τους πιο εμπορικούς δρόμους της Καρδάμαινας, της οδού 25ης Μαρτίου, υπέγραψε σήμερα ο Δήμαρχος Θεοδόσης Νικηταράς.

Πρόκειται για αναγκαίο έργο υποδομής, που βελτιώνει τη ζωή των κατοίκων, αφού επιλύει προβλήματα λειτουργίας στον πυκνοδομημένο αστικό ιστό της Καρδάμαινας, ενώ αναβαθμίζει και αισθητικά το εμπορικό τμήμα του χωριού, όπου λειτουργούν πολλές τοπικές επιχειρήσεις.

Το έργο, με τίτλο « Ανάπλαση οδού 25ης Μαρτίου από Πλατεία Ελευθερίας έως το super market “ΜΑΝΟΣ” στην Κοινότητα Καρδάμαινας» με αριθμό μελέτης 14/2023 της Τεχνικής Υπηρεσίας Δήμου Κω, χρηματοδοτείται από ίδιους πόρους του Δήμου, με την συνολική δαπάνη να ανέρχεται σε 149.891,03€.

Αναλυτικά, το έργο περιλαμβάνει εκσκαφή του οδοστρώματος, τοποθέτηση δικτύου ομβρίων, σκυροδέτηση σε όλο το μήκος του και επίστρωση σταμπωτού δαπέδου.

Η προθεσμία ολοκλήρωσης του έχει καθοριστεί σε έξι (6) μήνες, ενώ την υλοποίηση του ανέλαβε η εργολήπτρια εταιρεία «ΠΑΥΛΟΣ ΜΠΙΤΣΙΚΩΚΟΣ ΚΑΙ ΣΥΝΕΡΓΑΤΕΣ Ο.Ε.».

Γραφείο Τύπου